2)

korvataan 8 b artikla seuraavasti: ”8 b artikla Tiettyjen 7 päivänä huhtikuuta 2020 kelpoisuusehdot täyttäneiden jälkimarkkinakelpoisten omaisuuserien ja liikkeeseenlaskijoiden hyväksyminen 1. Tässä artiklassa käytetyillä käsitteillä on sama merkitys kuin asetuksessa (EU) 2015/510 (EKP/2014/60). 2. Sen estämättä, mitä säädetään suuntaviivojen (EU) 2015/510 (EKP/2014/60) 59 artiklan 3 kohdan, 71 artiklan ja 82 artiklan 1 kohdan a alakohdan säännöksissä, jälkimarkkinakelpoiset omaisuuserät – muut kuin omaisuusvakuudelliset arvopaperit (ABS) – jotka on laskettu liikkeeseen 7 päivänä huhtikuuta 2020 tai sitä ennen ja joilla oli 7 päivänä huhtikuuta 2020 eurojärjestelmän luottokelpoisuuden vähimmäisvaatimukset täyttävä, vähintään yhden hyväksytyn ulkoisen luottoluokituslaitoksen antama julkinen luottoluokitus, katsotaan vakuuskelpoisiksi edellyttäen, että ne 7 päivän huhtikuuta 2020 jälkeen täyttävät jatkuvasti seuraavat vaatimukset: a) niillä on vähintään yhden hyväksytyn ulkoisen luottoluokituslaitoksen antama julkinen luottoluokitus, joka vastaa vähintään eurojärjestelmän yhdenmukaistetun luokitusasteikon luottoluokkaa 5 ja b) ne täyttävät edelleen kaikki muut jälkimarkkinakelpoisiin omaisuuseriin sovellettavat vakuuskelpoisuusvaatimukset, sellaisina kuin ne vahvistetaan suuntaviivoissa (EU) 2015/510 (EKP/2014/60). Selvyyden vuoksi todetaan, että eurojärjestelmä määrittää tässä kohdassa tarkoitetun, 7 päivänä huhtikuuta 2020 annetun julkisen luottoluokituksen suuntaviivojen (EU) 2015/510 (EKP/2014/60) 82 artiklan 1 kohdan a alakohdassa, 82 artiklan 2 kohdassa, 83 artiklassa, 84 artiklan a ja b kohdassa, 85 artiklassa ja 86 artiklassa täsmennettyjen sääntöjen perusteella. 3. Jos kysymys siitä, vastaako jälkimarkkinakelpoinen omaisuuserä eurojärjestelmän luottokelpoisuudelle asettamia vähimmäisvaatimuksia 7 päivänä huhtikuuta 2020, määritetään hyväksytyn ulkoisen luottoluokituslaitoksen liikkeeseenlaskijalle tai takaajalle antaman luokituksen perusteella, kyseinen jälkimarkkinakelpoinen omaisuuserä katsotaan hyväksyttäväksi vakuudeksi eurojärjestelmän luotto-operaatioissa edellyttäen, että seuraavat edellytykset täyttyvät jatkuvasti 7 päivän huhtikuuta 2020 jälkeen: a) liikkeeseenlaskija- tai takaajaluokitus, soveltuvin osin, jonka ulkoinen luottoluokituslaitos on antanut kyseiselle jälkimarkkinakelpoiselle omaisuuserälle, vastaa vähintään eurojärjestelmän yhdenmukaistetun luokitusasteikon luottoluokkaa 5 ja b) kyseinen jälkimarkkinakelpoinen omaisuuserä täyttää edelleen kaikki muut siihen sovellettavat vakuuskelpoisuusvaatimukset, sellaisina kuin ne vahvistetaan suuntaviivoissa (EU) 2015/510 (EKP/2014/60). 4. Jälkimarkkinakelpoiset omaisuuserät – lukuun ottamatta omaisuusvakuudellisia arvopapereita – jotka on laskettu liikkeeseen 7 päivän huhtikuuta 2020 jälkeen ja joiden liikkeeseenlaskijalla tai takaajalla, soveltuvin osin, oli 7 päivänä huhtikuuta 2020 eurojärjestelmän luottokelpoisuuden vähimmäisvaatimukset täyttävä, vähintään yhden hyväksytyn ulkoisen luottoluokituslaitoksen antama julkinen luottoluokitus, ovat hyväksyttäviä vakuuksia eurojärjestelmän luotto-operaatioissa edellyttäen, että seuraavat edellytykset täyttyvät jatkuvasti 7 päivän huhtikuuta 2020 jälkeen: a) kyseisillä jälkimarkkinakelpoisilla omaisuuserillä on vähintään yhden hyväksytyn ulkoisen luottoluokituslaitoksen antama julkinen luottoluokitus, joka vastaa vähintään eurojärjestelmän yhdenmukaistetun luokitusasteikon luottoluokkaa 5 ja b) kyseiset jälkimarkkinakelpoiset omaisuuserät täyttävät edelleen kaikki muut jälkimarkkinakelpoisiin omaisuuseriin sovellettavat vakuuskelpoisuusvaatimukset, sellaisina kuin ne vahvistetaan suuntaviivoissa (EU) 2015/510 (EKP/2014/60). Selvyyden vuoksi todetaan, että eurojärjestelmä määrittää tämän kohdan a alakohdassa tarkoitetun julkisen luottoluokituksen suuntaviivojen (EU) 2015/510 /EKP/2014/60) 82 artiklan 1 kohdan a alakohdassa, 82 artiklan 2 kohdassa, 83 artiklassa, 84 artiklan a ja b kohdassa, 85 artiklassa ja 86 artiklassa täsmennettyjen sääntöjen perusteella. 5. Katetut joukkolainat, jotka on laskettu liikkeeseen 7 päivän huhtikuuta 2020 jälkeen katettuja joukkolainoja koskevassa ohjelmassa, jolla oli 7 päivänä huhtikuuta 2020 eurojärjestelmän luottokelpoisuuden vähimmäisvaatimukset täyttävä, vähintään yhden hyväksytyn ulkoisen luottoluokituslaitoksen antama luottoluokitus, ovat hyväksyttäviä vakuuksia eurojärjestelmän luotto-operaatioissa edellyttäen, että seuraavat edellytykset täyttyvät: a) katettuja joukkolainoja koskevalla ohjelmalla on jatkuvasti 7 päivän huhtikuuta 2020 jälkeen vähintään yhden hyväksytyn ulkoisen luottoluokituslaitoksen antama julkinen luottoluokitus, joka vastaa vähintään eurojärjestelmän yhdenmukaistetun luokitusasteikon luottoluokkaa 5 ja b) kyseiset katetut joukkolainat täyttävät kaikki muut niihin sovellettavat vakuuskelpoisuusvaatimukset, sellaisina kuin ne vahvistetaan suuntaviivoissa (EU) 2015/510 (EKP/2014/60). 6. Suuntaviivojen (EU) 2015/510 (EKP/2014/60) 87 artiklan 2 kohdassa tarkoitetut jälkimarkkinakelpoiset omaisuuserät, joilla ei ollut hyväksytyn ulkoisen luottoluokituslaitoksen antamaa julkista luottoluokitusta 7 päivänä huhtikuuta 2020, mutta joilla oli 7 päivänä huhtikuuta implisiittinen luottoluokitus, jonka eurojärjestelmä on muodostanut suuntaviivojen (EU) 2015/510 (EKP/2014/60) 87 artiklan 1 ja 2 kohdassa täsmennettyjen sääntöjen mukaisesti ja joka täyttää eurojärjestelmän luottokelpoisuusvaatimukset, ovat hyväksyttäviä vakuuksia eurojärjestelmän luotto-operaatioissa riippumatta niiden liikkeeseenlaskupäivästä edellyttäen, että seuraavat edellytykset täyttyvät jatkuvasti 7 päivän huhtikuuta 2020 jälkeen: a) kyseisten jälkimarkkinakelpoisten omaisuuserien liikkeeseenlaskija tai takaaja, soveltuvin osin, täyttää vähintään eurojärjestelmän yhdenmukaistetun luokitusasteikon luottoluokkaa 5 vastaavat luottokelpoisuusvaatimukset ja b) kyseiset jälkimarkkinakelpoiset omaisuuserät täyttävät kaikki muut niihin sovellettavat vakuuskelpoisuusvaatimukset, sellaisina kuin ne vahvistetaan suuntaviivoissa (EU) 2015/510 (EKP/2014/60). 7. Sen estämättä, mitä säädetään suuntaviivojen (EU) 2015/510 (EKP/2014/60) 59 artiklan 3 kohdassa, 71 artiklassa ja 82 artiklan 1 kohdan b alakohdassa, omaisuusvakuudelliset arvopaperit, jotka on laskettu liikkeeseen 7 päivänä huhtikuuta 2020 tai sitä ennen ja joilla 7 päivänä huhtikuuta 2020 oli vähintään kahden erillisen hyväksytyn ulkoisen luottoluokituslaitoksen antamat julkiset luottoluokitukset, jotka täyttivät suuntaviivojen (EU) 2015/510 (EKP/2014/60) mukaiset eurojärjestelmän luottokelpoisuuden vähimmäisvaatimukset, ovat hyväksyttäviä vakuuksia eurojärjestelmän luotto-operaatioissa edellyttäen, että seuraavat edellytykset täyttyvät jatkuvasti 7 päivän huhtikuuta 2020 jälkeen: a) niillä on vähintään kahden erillisen hyväksytyn ulkoisen luottoluokituslaitoksen antamat julkiset luottoluokitukset, jotka vastaavat vähintään eurojärjestelmän yhdenmukaistetun luokitusasteikon luottoluokkaa 4 ja b) ne täyttävät edelleen kaikki muut omaisuusvakuudellisiin arvopapereihin sovellettavat vakuuskelpoisuusvaatimukset, sellaisina kuin ne vahvistetaan suuntaviivoissa (EU) 2015/510 (EKP/2014/60). Selvyyden vuoksi todetaan, että näiden suuntaviivojen 3 artiklan 1 kohdan a–d alakohdassa ja 3 artiklan 4 kohdassa asetettuja vaatimuksia ei sovelleta tässä kohdassa tarkoitettuihin omaisuusvakuudellisiin arvopapereihin. 8. Omaisuusvakuudelliset arvopaperit, joilla 7 päivänä huhtikuuta 2020 oli eurojärjestelmän hyväksyntä vakuutena näiden suuntaviivojen 3 artiklan 1 kohdan mukaan, säilyttävät vakuuskelpoisuutensa edellyttäen, että seuraavat edellytykset täyttyvät jatkuvasti 7 päivän huhtikuuta 2020 jälkeen: a) niillä on vähintään kahden hyväksytyn ulkoisen luottoluokituslaitoksen antamat julkiset luottoluokitukset, jotka vastaavat vähintään eurojärjestelmän yhdenmukaistetun luokitusasteikon luottoluokkaa 4 ja b) ne täyttävät edelleen kaikki muut vaatimukset, joita niihin sovelletaan näiden suuntaviivojen 3 artiklan 1 kohdan (pois lukien luokitustaso), 3 artiklan 2 a kohdan ja 3 artiklan 4 kohdan nojalla. Selvyyden vuoksi todetaan, että näiden suuntaviivojen 3 artiklan 2 kohtaa ei sovelleta tässä kohdassa tarkoitettuihin omaisuusvakuudellisiin arvopapereihin. 9. Niin kauan kuin eurojärjestelmä edelleen hyväksyy edellä 2–6 kohdassa tarkoitetut jälkimarkkinakelpoiset omaisuuserät, mukaan lukien katetut joukkolainat, vakuudeksi tämän artiklan mukaisesti, niihin sovelletaan näiden suuntaviivojen II b liitteessä täsmennettyä markkina-arvon aliarvostusta. Edellä 7 ja 8 kohdassa tarkoitettuihin omaisuusvakuudellisiin arvopapereihin sovelletaan näiden suuntaviivojen liitteessä II a vahvistettua markkina-arvon aliarvostusta. Markkina-arvon aliarvostus lasketaan 7 päivän huhtikuuta 2020 jälkeen asianomaisena päivänä sovellettavan luokituksen perusteella ja ulkoisten luottoluokituslaitosten luottoluokitusten etusijaa koskevien sääntöjen mukaisesti, kuten suuntaviivojen (EU) 2015/510 (EKP/2014/60) 83 ja 88 artiklassa täsmennetään. 10. Edellä 9 kohdassa säädetyn markkina-arvon aliarvostuksen lisäksi sovelletaan seuraavaa markkina-arvon lisäaliarvostusta: a) Omaisuusvakuudellisiin arvopapereihin, katettuihin joukkolainoihin ja luottolaitosten liikkeeseen laskemiin kattamattomiin velkainstrumentteihin, jotka arvostetaan teoreettisesti suuntaviivojen (EU) 2015/510 (EKP/2014/60) 134 artiklassa kuvattujen sääntöjen mukaisesti, sovelletaan lisäaliarvostusta, joka tehdään neljän prosentin suuruisena hinnanalennuksena arvonmäärityksessä. b) Omassa käytössä oleviin katettuihin joukkolainoihin sovelletaan lisäaliarvostusta, joka on i) 6,4 prosenttia luottoluokkiin 1 ja 2 luokiteltujen velkainstrumenttien arvosta ja ii) 9,6 prosenttia luottoluokkiin 3, 4 ja 5 luokiteltujen velkainstrumenttien arvosta. c) Edellä b kohtaa sovellettaessa omalla käytöllä tarkoitetaan sitä, että vastapuoli toimittaa vakuudeksi tai käyttää katettuja joukkolainoja, jotka on laskenut liikkeeseen tai taannut vastapuoli itse tai jokin muu yhteisö, johon kyseisellä vastapuolella on suuntaviivojen (EU) 2015/510 (EKP/2014/60) 138 artiklan mukainen läheinen sidos. d) Jos b kohdassa tarkoitettua markkina-arvon lisäaliarvostusta ei voida soveltaa kansallisen keskuspankin vakuushallintajärjestelmän, kolmikanta-agentin tai TARGET2-Securities -alustan automaattisen vakuustoiminnon yhteydessä, lisäaliarvostusta sovelletaan tällaisissa järjestelmissä tai alustoissa katetun joukkolainan, jonka oma käyttö on mahdollista, koko liikkeeseenlaskun arvoon. 11. Selvyyden vuoksi todetaan, että tämän artiklan säännökset ovat riippumattomia eikä niitä tule ottaa huomioon arvioitaessa omaisuuserien kelpoisuutta suorissa ostoissa, jotka toteutetaan julkisen sektorin omaisuuserien osto-ohjelman (PSPP-ohjelma) (*1), katettujen joukkovelkakirjalainojen kolmannen osto-ohjelman (CBPP3-ohjelma) (*2), omaisuusvakuudellisten arvopaperien osto-ohjelman (ABSPP-ohjelma) (*3), yrityssektorin velkapapereiden osto-ohjelman (CSPP-ohjelma) (*4) tai pandemiaan liittyvän osto-ohjelman (PEPP-ohjelma) (*5) nojalla. 12. Tämän artiklan säännökset ovat voimassa 30 päivään kesäkuuta 2022. (*1) Euroopan keskuspankin päätös (EU) 2020/188, annettu 3 päivänä helmikuuta 2020, julkisen sektorin omaisuuserien osto-ohjelmasta jälkimarkkinoilla (EKP/2020/9) (EUVL L 39, 12.2.2020, s. 12)." (*2) Euroopan keskuspankin päätös (EU) 2020/187, annettu 3 päivänä helmikuuta 2020, katettujen joukkovelkakirjalainojen kolmannen osto-ohjelman toteutuksesta (EKP/2020/8) (EUVL L 39, 12.2.2020, s. 6)." (*3) Euroopan keskuspankin päätös (EU) 2015/5, annettu 19 päivänä marraskuuta 2014, omaisuusvakuudellisten arvopaperien osto-ohjelman toteutuksesta (EKP/2014/45) (EUVL L 1, 6.1.2015, s. 4)." (*4) Euroopan keskuspankin päätös (EU) 2016/948, annettu 1 päivänä kesäkuuta 2016, yrityssektorin osto-ohjelman toteuttamisesta (EKP/2016/16) (EUVL L 157, 15.6.2016, s. 28)." (*5) Euroopan keskuspankin päätös (EU) 2020/440, annettu 24 päivänä maaliskuuta 2020, pandemiaan liittyvässä poikkeustilanteessa toteutettavasta väliaikaisesta osto-ohjelmasta (EKP/2020/17) (EUVL L 91, 25.3.2020, s. 1).”;"